pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. จัดประชุมคณะกรรมการผู้สูงอายุแห่งชาติ (กผส.) ครั้งที่ 2/2563
วันพฤหัสบดีที่ 5 มีนาคม 2563
พม. จัดประชุมคณะกรรมการผู้สูงอายุแห่งชาติ (กผส.) ครั้งที่ 2/2563
พม. จัดประชุมคณะกรรมการผู้สูงอายุแห่งชาติ (กผส.) ครั้งที่ 2/2563
วันที่ 4 มี.ค. 63 เวลา 15.30 น. ที่ห้องประชุม 301 ตึกบัญชาการ 1 ทําเนียบรัฐบาล นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ในฐานะรองประธานกรรมการผู้สูงอายุแห่งชาติคนที่หนึ่ง ปฏิบัติหน้าที่ประธานกรรมการผู้สูงอายุแห่งชาติ (กผส.) ครั้งที่ 2/2563 เพื่อขับเคลื่อนการดําเนินงานสําคัญด้านผู้สูงอายุ โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)นางสุจิตรา พิทยานรเศรษฐ์ อธิบดีกรมกิจการผู้สูงอายุ และผู้แทนหน่วยงานที่เกี่ยวข้องเข้าร่วมประชุม
นายจุติ กล่าวว่า การประชุมครั้งนี้ นับเป็นการประชุมครั้งที่ 2 ของปีงบประมาณ พ.ศ. 2563 ซึ่งที่ประชุมได้พิจารณาเห็นชอบวาระสําคัญ 3 เรื่อง ดังนี้ 1) แนวทางการขับเคลื่อนมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อยในโครงการลงทะเบียนเพื่อสวัสดิการแห่งรัฐ ซึ่งจะได้รับเงินเพิ่มในบัตรสวัสดิการแห่งรัฐตั้งแต่เดือนเมษายนถึงกันยายน 2563 โดยให้มีการจ่ายเงินตามอัตราเดิมจนกว่าจะมีการเปลี่ยนแปลงหลักเกณฑ์ใหม่ คือ 1) ผู้สูงอายุที่มีรายได้ 0 - 30,000 บาทต่อปี ได้รับเงินช่วยเหลือ เดือนละ 100 บาท และ 2) ผู้สูงอายุที่มีรายได้ 30,001 - 100,000 บาท ได้รับเงินช่วยเหลือ เดือนละ 50 บาท 2) แนวทางการจัดงานวันผู้สูงอายุแห่งชาติและวันแห่งครอบครัว ประจําปี 2563 โดยที่ประชุมมีมติให้เลื่อนการจัดงานวันผู้สูงอายุแห่งชาติและวันแห่งครอบครัว ประจําปี 2563 ออกไปก่อนจนกว่าสถานการณ์การแพร่ระบาดของเชื้อไวรัส COVID – 19 จะเข้าสู่สภาวะปกติ และ 3) การประกาศสดุดีเกียรติคุณยกย่อง นายเนาวรัตน์ พงษ์ไพบูลย์ เป็นผู้สูงอายุแห่งชาติ ประจําปี พ.ศ. 2563
รัฐบาลไทย-ข่าวทำเนียบรัฐบาล-พิธีลงนามถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563
วันพุธที่ 12 สิงหาคม 2563
พิธีลงนามถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563
ก.อุตฯ ร่วมลงนามถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563
วันนี้ (12 สิงหาคม 2563) เวลา 08.30 น. นายสุรพล ชามาตย์ รองปลัดกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม พร้อมด้วยผู้บริหารระดับสูงกระทรวงอุตสาหกรรม ร่วมลงนามถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563 ณ ศาลาสหทัยสมาคม พระบรมมหาราชวัง
รัฐบาลไทย-ข่าวทำเนียบรัฐบาล-ดร.สุวิทย์ ชี้การควบรวม ก.วิทย์ฯ กับ สกอ. เป็นกระทรวงวิจัยและอุดมศึกษา มุ่งสร้างคนไทยสู่ไทยแลนด์ 4.0
วันพุธที่ 30 พฤษภาคม 2561
ดร.สุวิทย์ ชี้การควบรวม ก.วิทย์ฯ กับ สกอ. เป็นกระทรวงวิจัยและอุดมศึกษา มุ่งสร้างคนไทยสู่ไทยแลนด์ 4.0
รัฐบาล มุ่งหวังปฏิรูปขับเคลื่อนประเทศ ด้วยการผลิตกําลังคนและพัฒนาคุณภาพชีวิตของประชาชน ที่ถือเป็นทรัพยากรหลักของประเทศ ให้พร้อมรองรับกับไทยแลนด์ 4.0
เวลา 10.30 น. วันนี้ (19 พฤษภาคม 2561) ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี เป็นประธานการแถลงข่าวเรื่อง “กระทรวงวิจัยและอุดมศึกษา” ณ ศูนย์การประชุมแห่งชาติสิริกิติ์ จากที่มีการกล่าวถึง การรวมกระทรวงวิทยาศาสตร์และเทคโนโลยี เข้ากับสํานักงานคณะกรรมการการอุดมศึกษา (สกอ.) เพื่อเชื่อมโยงทิศทาง ปรับโครงสร้างการพัฒนาคนและเทคโนโลยีให้เดินไปพร้อมกัน สู่ศตวรรษที่ 21 โดยใช้ชื่อว่า "กระทรวงวิจัยและอุดมศึกษา" นั้น
ดร.สุวิทย์ฯ กล่าวว่า เหตุผลของการจัดตั้งกระทรวงวิจัยและอุดมศึกษา มีอยู่ 4 ประการ คือ 1.เตรียมคนไทยสู่ศตวรรษที่ 21 ให้ก้าวทันต่อโลกอนาคต 2.เตรียมผู้ประกอบการไทยใหห้เป็นกองทัพทางเศรษฐกิจ 3.เตรียมเกษตรกรให้เป็นสมาร์ทฟาร์มเมอร์และ 4.นําส่วนประกอบทั้งหมดมาประยุกต์ใช้ให้เกิดประโยชน์ ตอบโจทย์อุตสาหกรรมในอนาคต ซึ่งทั้งหมดนี้ประชาชนจะได้ประโยชน์สูงสุด
ปัจจุบันโครงสร้างที่มีอยู่ไม่สามารถขับเคลื่อนสู่ไทยแลนด์ 4.0 ได้ จึงจําเป็นจะต้องควบรวมกระทรวงวิทยาศาสตร์และเทคโนโลยีเข้ากับสํานักงานคณะกรรมการการอุดมศึกษา (สกอ.) กระทรวงศึกษาธิการ เพราะต้องยอมรับว่าเดิมทีกระทรวงศึกษาเอง ก็มีความต้องการที่จะแยกเรื่องของเทคโนโลยีในการเรียนรู้ระดับอุดมศึกษาออกมาทําให้เกิดทิศทางที่ชัดเจนมากยิ่งขึ้น
ขณะเดียวกันทางกระทรวงวิทยาศาสตร์ ก็ประสบกับปัญหาที่ยังไม่มีทิศทางการทํางานในด้านเทคโนโลยีที่ชัดเจนรวมถึงมีทํางานในลักษณะที่ซ้ําซ้อนกัน ดังนั้นเมื่อนําโครงสร้างทั้งสองแห่งนี้มารวมกัน จะเกิดเป็นโมเดลการพัฒนาประเทศโดยใช้เทคโนโลยี ตามแผนยุทธศาสตร์ชาติ 20 ปี เป็นการพัฒนาขับเคลื่อนเศรษฐกิจด้วยนวัตกรรมอย่างแท้จริง และถือเป็นการปฏิรูปครั้งใหม่ที่ดีกว่าเดิม
อย่างไรก็ตาม รูปแบบของการทํางาน ยังไม่ได้มีการสรุปอย่างชัดเจน แต่เบื้องต้นจะต้องเน้นเรื่องงานวิจัย เพื่อให้มีขีดความสามารถแข่งขันกับทั่วโลกได้ และหน่วยที่ให้เงินทุนด้านการวิจัย แต่ยังต้องมีการหารือร่วมกับคณะทํางานหน่วยงานต่างๆที่เกี่ยวข้อง เพื่อหาข้อสรุปและกําหนดรูปแบบการทํางานให้สอดคล้องกันต่อไป
รัฐบาลไทย-ข่าวทำเนียบรัฐบาล-สธ.จับมือทุกภาคส่วน เริ่มต้นกิจกรรมค้นหาผู้ป่วยวัณโรคใน 7 กลุ่มเสี่ยง ในวันวัณโรคสากล
วันจันทร์ที่ 12 มีนาคม 2561
สธ.จับมือทุกภาคส่วน เริ่มต้นกิจกรรมค้นหาผู้ป่วยวัณโรคใน 7 กลุ่มเสี่ยง ในวันวัณโรคสากล
กระทรวงสาธารณสุขจับมือทุกภาคส่วนยุติปัญหาวัณโรคภายในปี 2578 ตามเป้าหมายของการพัฒนาแบบยั่งยืน ด้วย 4 แนวทางหลักคือ “นโยบายเข้มแข็ง เสริมแรงด้วยความรู้ รวมหมู่เป็นเจ้าของ ดําเนินการต่อเนื่อง” พร้อม เริ่มต้นกิจกรรมค้นหาผู้ป่วยวัณโรคใน 7 กลุ่มเสี่ยง
กระทรวงสาธารณสุขจับมือทุกภาคส่วนยุติปัญหาวัณโรคภายในปี2578ตามเป้าหมายของการพัฒนาแบบยั่งยืนด้วย 4 แนวทางหลักคือ“นโยบายเข้มแข็ง เสริมแรงด้วยความรู้ รวมหมู่เป็นเจ้าของดําเนินการต่อเนื่อง”พร้อม เริ่มต้นกิจกรรมค้นหาผู้ป่วยวัณโรคใน 7 กลุ่มเสี่ยง ในวันวัณโรคสากล
วันนี้(12 มีนาคม 2561)ที่กระทรวงสาธารณสุข ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนพ.เจษฎา โชคดํารงสุข ปลัดกระทรวงสาธารณสุข นพ.สุวรรณชัย วัฒนายิ่งเจริญชัย อธิบดีกรมควบคุมโรคศ.เกียรติยศ นพ.สงคราม ทรัพย์เจริญผู้แทนสมาคมปราบวัณโรคแห่งประเทศไทยในพระบรมราชูปถัมภ์Dr.Daniel Kerteszผู้แทนองค์การอนามัยโลกประจําประเทศไทยนายอนุสรณ์ สมศิริ รองผู้อํานวยการมูลนิธิศุภนิมิตแห่งประเทศไทยร่วมกันแถลงข่าวเนื่องในวันวัณโรคสากลปี 2561
ศ.คลินิก เกียรติคุณ นายแพทย์ปิยะสกล กล่าวว่าประเทศไทย โดยนายกรัฐมนตรี ได้ร่วมแสดงเจตจํานงที่จะพัฒนาประเทศสู่เป้าประสงค์ของการพัฒนาแบบยั่งยืน (Sustainable Development Goal : SDG)ในที่ประชุมใหญ่สหประชาชาติเมื่อเดือนกันยายน2558ตั้งเป้ายุติวัณโรค ภายในปี2578เป็นส่วนหนึ่งของเป้าหมายการพัฒนาแบบยั่งยืนในการแก้ไขปัญหาวัณโรคนั้นทุกภาคส่วนต้องร่วมมือกัน โดยแนวทางที่เป็นรูปธรรมในการแก้ไขปัญหาดังกล่าว มี 4 แนวทาง คือ 1.“นโยบายเข้มแข็ง”ด้วยแผนยุทธศาสตร์การยุติปัญหาวัณโรคระดับชาติที่รับรองโดยคณะรัฐมนตรี2.“เสริมแรงด้วยความรู้”การใช้ความรู้เพื่อที่จะได้แก้ปัญหาได้ตรงจุด ปัจจุบันมีเครือข่ายนักวิจัยไทยรวมตัวกันจัดตั้งThai TuRN (Thai Tuberculosis Network)ร่วมกันพัฒนายาสูตรใหม่ที่ใช้เวลารักษาสั้นกว่าเดิม ใช้พันธุศาสตร์และเทคโนโลยีที่ทันสมัยเพื่อวินิจฉัยและรักษาวัณโรครวมทั้งศึกษาปัจจัยทางสังคมที่จะช่วยลดการรังเกียจและตีตรา3.“รวมหมู่เป็นเจ้าของ”ทุกภาคส่วนและประชาชน ต้องเข้ามาร่วมดูแลผู้ป่วยวัณโรค 4.“ต้องก้าวต่อเนื่อง”ดําเนินการแก้ไขปัญหาต่อเนื่องไม่หยุดยั้ง เพราะวัณโรคเป็นโรคเรื้อรังที่ต้องติดตามในระยะยาว
เนื่องในโอกาสวันวัณโรคสากล(World TB Day)ปี 2561 ได้กําหนดคําขวัญสื่อไปถึงทุกภาคส่วนร่วมกันรณรงค์คือWANTED:LEADERS FOR A TB-FREE WORLD(You can make history. End TB)หรือ“คุณคือผู้นํา แห่งการยุติวัณโรค เพื่อเมืองไทยปลอดวัณโรค” เชิญชวนทุกคนร่วมสร้างประวัติศาสตร์ในการยุติวัณโรคร่วมกันโดยในปีนี้กระทรวงสาธารณสุข ร่วมมือกับหน่วยงานทุกภาคส่วน ทุกระดับ ภาคมหาวิทยาลัยต่างๆ องค์กรเอกชน ตลอดจนประชาชนทั่วไปเริ่มต้นกิจกรรมคัดกรองค้นหาวัณโรคใน 7 กลุ่มเสี่ยง ได้แก่ ผู้สัมผัสร่วมบ้าน ผู้ต้องขัง ผู้ติดเชื้อเอช ไอ วี ผู้ป่วยโรคเบาหวาน บุคลากรทางการแพทย์และสาธารณสุขเพื่อให้เกิดความร่วมมือในการควบคุม ป้องกันวัณโรคเป็นไปอย่างมีประสิทธิภาพ ได้มาตรฐานการดําเนินงานวัณโรคแห่งชาติ เป็นที่ยอมรับในระดับสากล และลดอุบัติการณ์วัณโรคลงอย่างน้อยร้อยละ 12.5 ต่อปี เหลือร้อยละ 88 ต่อแสนประชากร ภายในปี พ.ศ. 2564 และเหลือร้อยละ 10 ต่อแสนประชากร ภายในปี พ.ศ. 2578
********************12มีนาคม 2561
รัฐบาลไทย-ข่าวทำเนียบรัฐบาล-6 Trick ธุรกิจร้านอาหาร ปรับตัวต้าน COVID -19 [กระทรวงอุตสาหกรรม]
วันอังคารที่ 14 เมษายน 2563
6 Trick ธุรกิจร้านอาหาร ปรับตัวต้าน COVID -19 [กระทรวงอุตสาหกรรม]
6 Trick ธุรกิจร้านอาหาร ปรับตัวต้าน COVID -19
ในช่วงที่ไวรัสCOVID-19กําลังระบาดอย่างหนัก ธุรกิจร้านอาหารเป็นหนึ่งในธุรกิจที่ได้รับผลกระทบมากที่สุด เนื่องจากมาตรการต่าง ๆ ที่ลดการพบปะของผู้คนและการตระหนักระวังตัวมากขึ้นของลูกค้า วันนี้เราจึงมี6 Trickที่จะเป็นแนวทางให้ผู้ประกอบการธุรกิจร้านอาหารปรับตัวสู้กับภัยCOVID-19ได้ มาดูพร้อม ๆ กันว่ามีแนวทางใดที่เหมาะสมและสามารถนําไปปรับใช้ได้บ้าง
1.บริการจัดส่งแบบDelivery
เมื่อลูกค้าต่างหลีกเลี่ยงการเดินทางออกจากที่พักอาศัย การจัดส่งถึงบ้านแบบDeliveryจึงถือเป็นตัวเลือกที่ทุกร้านจําเป็นต้องทําในช่วงวิกฤตนี้ ร้านอาหารรายย่อยที่ไม่เคยสมัครใช้บริการธุรกิจจัดส่งอาหารจึงควรดําเนินการสมัครในทันที เนื่องจากต้องใช้เวลาประมาณ7วันจึงสามารถเริ่มต้นใช้งานได้หรืออาจทําการจัดส่งด้วยตัวเองก็ได้เช่นกัน นอกจากนั้น ร้านอาหารควรต้องเพิ่มสัดส่วนบริการจัดส่ง ตระเตรียมบรรจุภัณฑ์สําหรับใส่อาหารเพื่อการจัดส่งให้เหมาะสมอีกด้วย
2.การจัดส่งแบบไร้สัมผัส (Contactless Delivery)
สําหรับร้านค้าที่ดําเนินการจัดส่งด้วยตัวเอง เช่น ร้านปาท่องโก๋ที่มีบริการจัดส่งให้ลูกค้าทุกเช้า ควรเพิ่มมาตรการจัดส่งแบบไร้สัมผัส เพื่อสร้างความมั่นใจและปลอดภัยให้กับทั้งลูกค้าและคนจัดส่งเอง โดยมีวิธีการคือให้ลูกค้าชําระเงินด้วยบัตรเครดิตหรือช่องทางการชําระเงินออนไลน์ต่าง ๆ และเชิญลูกค้าหยิบถุงบรรจุอาหาร
ออกจากกระเป๋าจัดส่งเอง โดยเว้นระยะห่างในการยืนรอของผู้ส่งประมาณ1-2เมตร
3.การขายเฉพาะหน้าร้าน (Take Home only)
จากมาตรการลดการพบปะกันในสังคม ส่งผลให้ร้านอาหารต้องปรับรูปแบบการบริการใหม่โดยไม่ให้ลูกค้านั่งรับประทานในร้านและให้ลูกค้าซื้อกลับไปรับประทานที่บ้านเท่านั้น แต่ขณะเดียวกันก็อาจจัดให้มีโปรโมชั่นจูงใจมากขึ้น เนื่องจากการซื้อกลับบ้านเป็นการลดค่าใช้จ่ายในการจัดเก็บและให้บริการของร้านอาหารอยู่แล้ว
4.ปรับพื้นที่ให้เป็นSocial Distancing
ร้านอาหารควรจัดพื้นที่สําหรับการต่อแถวซื้ออาหารที่กลับบ้าน (Take Home only)ให้สอดคล้องกับการทําSocial Distancingหรือการเว้นระยะห่างทางสังคม โดยกําหนดพื้นที่ยืนต่อแถวซึ่งแต่ละตําแหน่งควรมีระยะห่างกันอย่างน้อย1–2เมตร พร้อมทั้งปรับพื้นที่ต่อแถวให้โล่งเพื่อให้อากาศถ่ายเทได้สะดวก
5.เพิ่มมาตรการทําความสะอาด
เพื่อให้เกิดความปลอดภัยและมั่นใจทั้งต่อตัวลูกค้าและพนักงานในร้าน ผู้ประกอบการควรเพิ่มมาตรการทําความสะอาดที่เข้มงวดมากขึ้น ด้วยการฉีดพ่นแอลกอฮอล์ ล้างน้ํายาฆ่าเชื้อ แจกหน้ากากอนามัยและถุงมือให้กับพนักงาน รวมถึงการทําความสะอาดภาชนะให้ดีเป็นพิเศษ โดยทางร้านควรประชาสัมพันธ์มาตรการเหล่านี้ผ่านช่องทางต่าง ๆ เพื่อสร้างความมั่นใจให้กับลูกค้าและพนักงานได้ด้วย
6.จัดทําVoucherพิเศษ สําหรับใช้บริการหลังสิ้นสุดวิกฤต
หนึ่งไอเดียที่จะช่วยเพิ่มรายได้ให้ร้านอาหารในยามวิกฤต คือการจัดทําบัตรVoucherขายให้แก่ลูกค้าเพื่อให้ลูกค้าสามารถนํากลับมาใช้บริการได้เมื่อสถานการณ์ดีขึ้น โดยจัดเป็นราคาโปรโมชั่นที่ถูกกว่าปกติเพื่อดึงดูดให้ลูกค้าซื้อเก็บไว้ใช้ เพื่อให้ผู้ประกอบการสามารถนํารายได้ในส่วนนี้มาแบ่งเบาภาระค่าใช้จ่ายต่าง ๆ ที่เกิดในปัจจุบัน ทั้งนี้ผู้ประกอบการจําเป็นต้องบริหารจัดการเงินทุนให้ดี เพื่อให้มีทุนสํารองไว้ดําเนินกิจการต่อหลังจากฟื้นจากวิกฤตแล้วด้วย
อ้างอิง:
https://www.smethailandclub.com/marketing-5583-id.html
รัฐบาลไทย-ข่าวทำเนียบรัฐบาล-รัฐบาลยืนยันดูแลทุกศาสนาเท่าเทียมกัน เตือนผู้ไม่หวังดีหยุดสร้างกระแสทำลายความสัมพันธ์ศาสนา ชี้ข้อมูลในโลกออนไลน์บิดเบือนหลายเรื่อง แนะประชาชนอย่าหลงเชื่อ ไม่ส่งต่อ
วันเสาร์ที่ 18 มีนาคม 2560
รัฐบาลยืนยันดูแลทุกศาสนาเท่าเทียมกัน เตือนผู้ไม่หวังดีหยุดสร้างกระแสทําลายความสัมพันธ์ศาสนา ชี้ข้อมูลในโลกออนไลน์บิดเบือนหลายเรื่อง แนะประชาชนอย่าหลงเชื่อ ไม่ส่งต่อ
รัฐบาลยืนยันดูแลทุกศาสนาเท่าเทียมกัน เตือนผู้ไม่หวังดีหยุดสร้างกระแสทําลายความสัมพันธ์ศาสนา ชี้ข้อมูลในโลกออนไลน์บิดเบือนหลายเรื่อง แนะประชาชนอย่าหลงเชื่อ ไม่ส่งต่อ หรือวิพากษ์วิจารณ์ให้เกิดความแตกแยกเสียหาย
วันที่ 18 มีนาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการแชร์ข้อความในโซเชียลมีเดียในทํานองว่า รัฐบาลอนุมัติงบประมาณจํานวนมากสร้างมัสยิดกลางประจําจังหวัดหลายจังหวัด เช่น จ.นนทบุรี และ จ.นครศรีธรรมราช พร้อมกับให้เงินเดือนโต๊ะอิหม่ามเดือนละ 18,000 บาท และคณะกรรมการมัสยิดทุกคน แต่ไม่เคยสนับสนุนการสร้างวัด โดยพยายามเชื่อมโยงให้สังคมรู้สึกว่า รัฐบาลให้ความสําคัญกับศาสนาอิสลามมากกว่าศาสนาพุทธ ว่า
“รัฐบาลมีหน้าที่อุปถัมภ์ดูแลทุกศาสนาอย่างเท่าเทียมกัน และส่งเสริมให้ศาสนิกชนทุกคนมีความรักใคร่กลมเกลียว เอื้ออาทร และอยู่ร่วมกันอย่างสันติ ดังนั้น ข้อความที่มีการแชร์ต่อกันจึงเป็นเรื่องที่ไม่ตรงกับข้อเท็จจริง และไม่เป็นผลดีต่อประเทศชาติ จึงขอเตือนผู้ไม่หวังดีหยุดสร้างกระแสบ่อนทําลายความสัมพันธ์ระหว่างศาสนา ส่วนพี่น้องประชาชนก็จะต้องใช้วิจารณญาณในการรับข่าวสาร อย่าหลงเชื่อ และไม่ส่งต่อหรือวิพากษ์วิจารณ์ เพราะจะตกเป็นเครื่องมือของกลุ่มผู้ไม่หวังดี โดยไม่รู้ตัว"
ทั้งนี้ จากการตรวจสอบข้อมูลพบว่า มีการบิดเบือนข้อเท็จจริงหลายเรื่อง เช่น การสร้างมัสยิดที่ จ.นนทบุรีนั้น เป็นงบประมาณส่วนท้องถิ่น ขององค์การบริหารส่วนจังหวัด ไม่ใช่งบประมาณของรัฐบาลส่วนกลาง ส่วนมัสยิดที่ จ.นครศรีธรรมราช มีการอนุมัติงบประมาณสนับสนุนการก่อสร้างตั้งแต่ปี 2555 โดย ครม.ในขณะนั้น แต่มาแล้วเสร็จในปี 2559 ขณะที่ภาพของโรงเรียนอิสลามขนาดใหญ่บนเขายายเที่ยง แท้จริงแล้วตั้งอยู่ที่เขตลาดพร้าว กทม.
นอกจากนี้ อัตราค่าตอบแทนของโต๊ะอิหม่ามที่มีการเผยแพร่ก็ไม่ถูกต้องเช่นเดียวกัน โดยระเบียบ มท.ว่าด้วยการเบิกจ่ายค่าตอบแทนประธานกรรมการอิสลามประจําจังหวัด อิหม่าม คอเต็บ และบิหลั่น (ฉบับที่ 3) พ.ศ.2552 กําหนดให้บุคคลดังกล่าวมีค่าตอบแทนระหว่าง 1,000 – 3,500 บาทต่อเดือน ไม่ใช่ 18,000 บาท ตามที่มีการกล่าวอ้าง
“งบประมาณการก่อสร้างมัสยิดโดยส่วนใหญ่มาจากเงินบริจาค ส่วนการสร้างวัดนั้นทางสํานักงานพระพุทธศาสนาแห่งชาติให้การสนับสนุนบางส่วนร่วมกับผู้มีจิตศรัทธา ขณะที่กรมการศาสนาก็มีบทบาทสนับสนุนศาสนาอื่น ๆ ด้วย เช่น คริสต์ ซิกข์ ฯลฯ ที่ส่วนใหญ่ขอรับความอนุเคราะห์ด้านการจัดกิจกรรมมากกว่าการก่อสร้างศาสนสถาน”
-----------------------
รัฐบาลไทย-ข่าวทำเนียบรัฐบาล-จีดีพีภาคการเกษตรขยับร้อยละ 7.7 สูงสุดในรอบ 20 ไตรมาส
วันศุกร์ที่ 2 มิถุนายน 2560
จีดีพีภาคการเกษตรขยับร้อยละ 7.7 สูงสุดในรอบ 20 ไตรมาส
รัฐบาลปฏิรูปภาคเกษตรกรรมอย่างรอบด้าน ส่งผลให้ จีดีพีในภาคเกษตรกรรม ปรับตัวขึ้นสูงที่สุดในรอบ 5 ปีที่ผ่านมา
ต่อจากนี้ไป ขอเชิญรับฟังไทยคู่ฟ้า ครับ
จากความพยายามอย่างต่อเนื่องในการดําเนินนโยบายเชิงรุกและการปฏิรูปภาคการเกษตรอย่างจริงจังของรัฐบาล ส่งผลให้จีดีพีภาคการเกษตรขยับตัวสูงขึ้นร้อยละ 7.7 สูงสุดในรอบ 20 ไตรมาสที่ผ่านมา โดยเป็นผลมาจากแก้ไขปัญหาในหลายด้านภายใต้ 17 มาตรการ 50 แผนงาน เช่น การบริหารจัดการน้ํา การเพิ่มพื้นที่แหล่งน้ําที่ทําให้น้ําต้นทุนเพิ่มขึ้นกว่า 2,000 ล้านลบ.ม. การกระจายน้ําไปยังพื้นที่การเกษตรกว่า 1.5 ล้านไร่ ช่วยลดผลกระทบจากภัยแล้ง ช่วยให้เกษตรกรมีรายได้เพิ่มขึ้นปีละ 2,750 บาท/ไร่ ส่วนนโยบายเกษตรแปลงใหญ่ทําให้เกษตรกรมีรายได้เพิ่มขึ้น 1,600 บาท/ไร่ และยังช่วยให้พืชผลมีคุณภาพดีและมีราคาสูงขึ้น ทั้งนี้ รัฐบาลมุ่งมั่นยกระดับภาคการเกษตรให้ก้าวหน้าและช่วยเหลือให้เกษตรกรมีคุณภาพชีวิตที่ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานปิดงาน “Digital Thailand Big Bang Regional 2018” ที่ จ.สงขลา
วันจันทร์ที่ 27 สิงหาคม 2561
รมว.ดิจิทัลฯ เป็นประธานปิดงาน “Digital Thailand Big Bang Regional 2018” ที่ จ.สงขลา
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีปิดงาน “Digital Thailand Big Bang Regional 2018” ที่จังหวัดสงขลา โดยสํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงฯ ร่วมกับหน่วยงานที่เกี่ยวข้องจัดขึ้น ซึ่งการจัดงานฯ ในภูมิภาคครั้งนี้ เป็นจังหวัดสุดท้าย โดยที่ผ่านมา Digital Thailand Big Bang Regional 2018 ได้จัดในหัวเมืองใหญ่ทั้ง 4 ภูมิภาค ได้แก่ จังหวัดขอนแก่น เชียงใหม่ ระยอง และสงขลา ภายใต้แนวคิด “Digital Transformation Thailand : โลกเปิด เราปรับ ประเทศเปลี่ยน” เพื่อเป็นการประกาศจุดยืนและความมุ่งมั่นของรัฐบาลที่ต้องการใช้เทคโนโลยีดิจิทัลขับเคลื่อนนโยบาย “ไทยแลนด์ 4.0” รวมทั้งเป็นการเปิดโลกดิจิทัลไปสู่ประชาชนในภูมิภาคต่างๆ ทั่วประเทศ สร้างการมีส่วนร่วมในทุกภาคส่วน โดยผลของการจัดงานฯในระดับภูมิภาค ทั้ง 4 ครั้ง มียอดผู้เข้าร่วมชมงานรวมทั้งสิ้น 58,000 คน ประกอบด้วยกลุ่มผู้ประกอบการ นักพัฒนาดิจิทัลซอฟต์แวร์ โปรแกรมเมอร์ ผู้บริหารสถานศึกษา นักเรียน นักศึกษา ข้าราชการ และประชาชนทั่วไป ทั้งนี้ กระทรวงดิจิทัลฯ ยังได้มอบหมายให้ ดีป้า จัดงาน Digital Thailand Big Bang 2018 ภายใต้แนวคิด “Thailand BIG DATA - เข้าใจ BIG DATA เพื่ออนาคตข้างหน้าของเราทุกคน” ระหว่างวันที่ 19-23 กันยายน 2561 ณ อาคารชาเลนเจอร์ 1-3 อิมแพค เมืองทองธานี ซึ่งจะเป็นงานด้านดิจิทัลที่ยิ่งใหญ่ที่สุดในภูมิภาคเอเชียตะวันออกเฉียงใต้อีกด้วย สําหรับพิธีปิดงานฯ ในครั้งนี้ มีขึ้นเมื่อวันที่ 26 สิงหาคม 2561 ณ ชั้น 5 หาดใหญ่ฮอลล์ ศูนย์การค้าเซ็นทรัลเฟสติวัลหาดใหญ่ อําเภอหาดใหญ่ จังหวัดสงขลา
***********************
รัฐบาลไทย-ข่าวทำเนียบรัฐบาล-​โฆษกสธ.เตือนกลืนเม็ดกระท้อน เสี่ยงลำไส้อุดตันหรือทะลุ
วันอาทิตย์ที่ 2 กรกฎาคม 2560
​โฆษกสธ.เตือนกลืนเม็ดกระท้อน เสี่ยงลําไส้อุดตันหรือทะลุ
โฆษกกระทรวงสาธารณสุขเตือนประชาชนกลืนเม็ดกระท้อน เสี่ยงติดคอทําให้หายใจไม่ออก หากหลุดเข้าไปในระบบย่อยอาหาร อาจทําให้ลําไส้อุดตันหรือทะลุ ฉีกขาดได้
โฆษกกระทรวงสาธารณสุขเตือนประชาชนกลืนเม็ดกระท้อน เสี่ยงติดคอทําให้หายใจไม่ออกหากหลุดเข้าไปในระบบย่อยอาหาร อาจทําให้ลําไส้อุดตันหรือทะลุ ฉีกขาดได้
นายแพทย์เกียรติภูมิวงศ์รจิตรองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ช่วงเดือนเมษายน – กรกฎาคม ของทุกปีเป็นฤดูกาลของกระท้อนเป็นผลไม้ที่ได้รับความนิยมจากคนไทย ซึ่งเนื้อกระท้อนจะมีรสเปรี้ยวอมฝาดทําให้คนส่วนใหญ่นิยมรับประทานเมล็ดกระท้อนซึ่งมีรสหวานกว่า เนื่องจากเม็ดกระท้อนมีขนาดค่อนข้างใหญ่และลื่น หากไม่ระวังอาจไหลลงไปติดคอจนทําให้หายใจไม่ออกหากเม็ดกระท้อนหลุดเข้าไปในระบบย่อยอาหาร อาจไปทิ่มตําลําไส้ใหญ่ซึ่งมีผนังบางกว่า ทําให้ลําไส้ทะลุ หรือฉีกขาด และทําให้อุจจาระซึ่งเป็นของเสียรั่วไหลไปอยู่ในช่องท้องจนเกิดการติดเชื้อรุนแรงถึงขั้นเสียชีวิต เพราะเม็ดกระท้อนมีปลายแหลมและแข็งมาก ร่างกายไม่สามารถย่อยได้ จะออกจากร่างกายได้ด้วยการถ่ายอุจจาระเท่านั้น
นายแพทย์เกียรติภูมิกล่าวต่อว่า ปัจจุบันประเทศไทยพบผู้ป่วยสภาวะลําไส้อุดตันหรือทะลุจากเม็ดกระท้อนเฉลี่ยประมาณ60-80รายต่อปี ส่วนใหญ่มักพบในผู้สูงวัยเนื่องจากผู้ป่วยกลุ่มนี้ชอบกลืนเม็ดกระท้อนมากกว่ากลุ่มอื่น และผนังลําไส้ของผู้สูงอายุจะบีบตัวช้ากว่าวัยรุ่น ทําให้เม็ดกระท้อนอยู่ในท้องนานขึ้น โดยมักจะอุดตันและทะลุที่ลําไส้เล็กส่วนปลายซึ่งแคบ หรือลําไส้ใหญ่ซึ่งมีความโค้งทําให้เม็ดกระท้อนซึ่งแหลมคมทิ่มลําไส้จนทะลุบางคนอาจกลืนเม็ดกระท้อนเข้าไปแล้วไม่เป็นอันตราย เพราะปลายด้านแหลมของเม็ดฝังอยู่กับกากอาหารชนิดอื่นๆ ที่กินเข้าไป จึงถูกขับออกมาพร้อมกับอุจจาระ
จึงขอเตือนประชาชนเมื่อทานกระท้อนควรคายเม็ดออก อย่ากลืนเม็ดกระท้อนหรือเม็ดผลไม้ขนาดใหญ่อื่นๆ เพราะอาจเป็นอันตรายต่อร่างกายได้ หากเผลอกลืนเข้าไปแล้วถ้ามีอาการผิดปกติ เช่น ปวดท้อง ควรรีบไปพบแพทย์เพื่อรับการรักษาอย่างทันท่วงทีนายแพทย์เกียรติภูมิ กล่าว
**********************  2 กรกฎาคม 2560
รัฐบาลไทย-ข่าวทำเนียบรัฐบาล-​รัฐบาลพอใจนโยบายส่งเสริมวินัยการออม กับ กอช. ยอดผู้สมัครเพิ่มขึ้นต่อเนื่อง
วันจันทร์ที่ 27 มกราคม 2563
​รัฐบาลพอใจนโยบายส่งเสริมวินัยการออม กับ กอช. ยอดผู้สมัครเพิ่มขึ้นต่อเนื่อง
วันอาทิตย์ที่ 26 มกราคม 2563
Your browser does not support the audio element.
ต่อจากนี้ไปขอเชิญ รับฟังไทยคู่ฟ้า ครับ
รัฐบาลพอใจผลการดําเนินงานสร้างความตระหนักรู้เรื่องการออมเงินเพื่อความมั่นคงในวัยเกษียณ ผ่านกองทุนการออมแห่งชาติ หรือ กอช. โดยในปีที่ผ่านมา กอช. มีจํานวนสมาชิกเพิ่มขึ้นสูงกว่า 2,300,000 คน หรือเพิ่มขึ้นกว่าร้อยละ 282 สามารถสร้างผลตอบแทนได้ถึงร้อยละ 4.44 และในปีนี้ จะเดินหน้าผนึกกําลังเพิ่มเครือข่ายความร่วมมือหน่วยรับสมัคร และเครือข่าย กอช. ประจําหมู่บ้านให้ครอบคลุมทั่วประเทศ
เพื่อให้คําแนะนําในการสมัครสมาชิกและสิทธิประโยชน์ต่าง ๆ แบบครบวงจร ผู้สนใจสามารถดาวน์โหลด
แอปพลิเคชัน “กอช.” เพื่อตรวจสอบสิทธิก่อนสมัครสมาชิก หรือสอบถามข้อมูลเพิ่มเติมได้ที่ สายด่วนเงินออม โทร. 0 2049 9000
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พลังแห่งความรัก ความสามัคคีประชาชนทุกภาคส่วน เป็นกำลังใจโคราช กลับเข้าสู่ภาวะปกติ รวมดวงใจก้าวไปด้วยกัน
วันศุกร์ที่ 21 กุมภาพันธ์ 2563
พลังแห่งความรัก ความสามัคคีประชาชนทุกภาคส่วน เป็นกําลังใจโคราช กลับเข้าสู่ภาวะปกติ รวมดวงใจก้าวไปด้วยกัน
พลังแห่งความรัก ความสามัคคีประชาชนทุกภาคส่วน เป็นกําลังใจโคราช กลับเข้าสู่ภาวะปกติ รวมดวงใจก้าวไปด้วยกัน
วันนี้ (21 ก.พ. 2563) เวลา 15.00 น. รายการ Government Weekly ได้นําเสนอภาพบรรยากาศการรวมพลังแห่งความรัก ความสามัคคีประชาชนทุกภาคส่วนของจังหวัดนครราชสีมา ในการฟื้นฟูเยียวยาร่างกายและจิตใจครอบครัวผู้เสียชีวิตและผู้บาดเจ็บ ภายหลังจากเหตุรุนแรง ที่เกิดขึ้น ณ ศูนย์การค้าเทอร์มินอล 21 โคราช ซึ่งมียอดเงินบริจาคจากประชาชนพื้นที่ต่าง ๆ ผ่านจังหวัดนครราชสีมาถึงจํานวน 89 ล้านบาท รวมถึงเงินจากกองทุนเงินช่วยเหลือผู้ประสบสาธารณภัย สํานักนายกรัฐมนตรี ซึ่งได้อนุมัติเงินกองทุนฯ จํานวนทั้งสิ้น 34 ล้าน 8 แสนบาท โดยผู้เสียชีวิตได้รับเงินช่วยเหลือรายละ 1 ล้านบาท จํานวน 27 ราย (ยกเว้นผู้ก่อเหตุและคู่กรณีซึ่งอยู่ระหว่างสอบสวนข้อเท็จจริง) กรณีบาดเจ็บสาหัสรายละ 2 แสนบาท จํานวน 21 ราย และกรณีบาดเจ็บไม่สาหัส จํานวน 36 ราย รายละ 1 แสนบาท ทั้งนี้ ปัจจุบันประชาชนส่วนใหญ่มีกําลังใจที่ดีขึ้นมาก โดยได้กลับมาใช้ชีวิตและมีการจับจ่ายใช้สอยภายในศูนย์การค้าเทอร์มินอลตามปกติแล้ว พร้อมกันนี้ประชาชนชาวจังหวัดนครราชสีมา ยังได้เชิญชวนประชาชนพื้นที่และจังหวัดอื่น ๆ มาท่องเที่ยวในจังหวัดนครราชสีมาด้วย เพื่อร่วมกันขับเคลื่อนเศรษฐกิจของจังหวัดนครราชสีมาและประเทศไปด้วยกัน
รวมทั้ง เมื่อวันที่ 19 กุมภาพันธ์ 2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปจังหวัดนครราชสีมา เพื่อมอบเงินช่วยเหลือเยียวยาผู้ได้รับบาดเจ็บและครอบครัวผู้เสียชีวิตจากเหตุรุนแรง ที่เกิดขึ้น ณ ศูนย์การค้าเทอร์มินอล 21 โคราช โดย นายกรัฐมนตรี ได้มอบเงินช่วยเหลือสําหรับผู้เสียชีวิต และบาดเจ็บรวมทั้งสิ้น 79 ราย และมอบเงินให้แก่ครอบครัวและญาติผู้เสียชีวิตจากเหตุการณ์ดังกล่าว ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. 2544 ของกระทรวงยุติธรรม อีกจํานวนหนึ่งด้วย
โอกาสนี้ นายกรัฐมนตรี ได้พบปะให้กําลังใจครอบครัวญาติผู้เสียชีวิตและผู้ได้รับบาดเจ็บจากเหตุรุนแรง พร้อมแสดงความเสียใจอย่างสุดซึ้งกับครอบครัวผู้สูญเสียและผู้ได้รับผลกระทบ จากนั้น ได้เดินทางต่อไปยังศูนย์การค้าเทอร์มินอล 21 โคราช เพื่อเยี่ยมผู้ประกอบการร้านค้าในศูนย์การค้าเทอร์มินอล 21 โคราช และเยี่ยมชมคลินิกหมอใจของกรมสุขภาพจิต ซึ่งจัดขึ้นเพื่อให้บริการดูแลสุขภาพจิตแก่ประชาชนที่ได้รับผลกระทบจากเหตุรุนแรง ณ ศูนย์การค้าเทอร์มินอล 21 โคราช โดยนายกรัฐมนตรี ได้แสดงความขอบคุณเจ้าหน้าที่ทุกภาคส่วนที่เสียสละร่วมกันทํางานและดูแลประชาชนจากเหตุรุนแรงที่เกิดขึ้น พร้อมให้ความมั่นใจกับผู้ประกอบการร้านค้าที่ได้รับผลกระทบว่า รัฐบาลและหน่วยงานที่เกี่ยวข้องจะพิจารณาให้ความช่วยเหลือทางเศรษฐกิจอย่างเหมาะสม โดยยืนยันจะทําหน้าที่ให้ดีที่สุด
นอกจากนี้ นายกรัฐมนตรี ยังได้เขียนข้อความเป็นกําลังใจให้กับประชาชนจังหวัดนครราชสีมา ณ จุดแสดงความอาลัย TERMINAL 21 ติดรวมดวงใจก้าวไปด้วยกัน “Korat Stronger Together” พร้อมขอให้ทุกคนใช้ชีวิตเป็นปกติให้ได้โดยเร็ว รวมพลังแห่งรักเพื่อนําพาประเทศไปข้างหน้า และผ่านพ้นวิกฤตต่าง ๆ ที่เกิดขึ้นทั้งในและนอกประเทศ โดยอยากเห็นจังหวัดนครราชสีมา เป็นจังหวัดนําร่องของความสามัคคีก้าวไปข้างหน้าด้วยกัน และขยายไปสู่จังหวัดอื่น ๆ
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินบริจาคสมทบทุนเงินช่วยเหลือผู้ประสบสาธารณภัย
วันอังคารที่ 30 พฤษภาคม 2560
รมต.นร. ออมสินฯ เป็นผู้แทนรัฐบาลรับมอบเงินบริจาคสมทบทุนเงินช่วยเหลือผู้ประสบสาธารณภัย
รมต.นร. ออมสินฯ เป็นผู้แทนรัฐบาลรับมอบเงินบริจาคสมทบทุนเงินช่วยเหลือผู้ประสบสาธารณภัย
วันนี้ (17 พฤษภาคม 2560) เวลา 09.30 น. ณ ห้องรับรองชั้น 1 ตึกบัญชาการ 1 ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคสมทบทุนเงินช่วยเหลือผู้ประสบสาธารณภัย จํานวน 1 ล้านบาท จากกลุ่ม บริษัท บางจาก คอร์ปอเรชั่น จํากัด (มหาชน) นําโดย นายยอดพจน์ วงศ์รักมิตร รองกรรมการผู้จัดการใหญ่สายบริหารและพัฒนาความยั่งยืนองค์กรในฐานะตัวแทนบริษัทที่มาบริจาคเงินในวันนี้
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้แสดงความขอบคุณ พร้อมกล่าวว่ายอดเงินบริจาคสมทบทุนเงินช่วยเหลือผู้ประสบสาธารณภัยในครั้งนี้ ทางรัฐบาลจะได้นําเงินบริจาคดังกล่าวไปช่วยเหลือและฟื้นฟูแก่ผู้ประสบภัยอุทกภัยน้ําท่วมทางภาคใต้เมื่อต้นปีที่ผ่านมา และยังร่วมถึงผู้ประสบสาธารณภัยต่าง ๆ อีกด้วย
*************************************
กลุ่มประชาสัมพันธ์และเผยแพร่ สํานักโฆษก